‘वर्तमान खण्ड’ में गुप्त जी ने तत्कालीन भारत के नैतिक एवं बौद्धिक पतन का विस्तार से वर्णन किया है। इसका प्रारम्भ ही उन्होंने ‘जिस लेखनी ने है लिखा उत्कर्ष भारत वर्ष का/लिखने चली अब हाल वह उसके अमित अपकर्ष का’10 लिखकर किया है, जिससे यह स्पष्ट होता है कि इस खण्ड मे तत्कालीन भारत की समस्याओं व अपकर्ष की परिस्थितियों का वर्णन किया है। इस खण्ड मे दरिद्रता, दुर्भिक्ष, भारतीय कृषक व उनकी समस्याओं का हृदय विदारक चित्रण हुआ है-